La Larrousse la xe stà na squadra de Formula 1 che xe stà presente inte el 1993 e 1994, sensa grosi sucesi: el meior risultado xe on 5° posto inte el Gran Premio de San Marin 1993. El team el deriva dal Team Lola Larrousse Calmels, ativo dal 1988 al 1991 e dal Team Venturi Larrousse, ativo inte el 1992. Inte el 1993 la xe stà ripristinà l'antica colaborasion col motorista Lamborghini, che inte el ano 1990 la avea permeso ale Lola LC de otegnar on podio a Suzuka co Aguri Suzuki. Inte el 1994, par i debiti se dovete pasar ai propulsori Ford Hb. I pochi punti de quel ultimo ano de Formula Uno i ghe stai causai prinsipalmente par disgrasie d'altri (come inte el caso del GP de Xermania, inte el qual Comas el ghè riusio a entrar inte i primi sie par via dei ranghi decimai dala paurosa amuchiada avenua al via. Dopo che ala fin del 1994 i xe stai fatt corer piloi "paganti", come Jean-Denis Deletraz e Hideki Noda, la squadra la ga serà i batenti schiaciada dai debiti.